HRVATSKI JEZIK 29.05

Zadatak: Dragi moji, pred vama je kraj osnovnoškolskog obrazovanja. Iako vam još nije vrijeme za pisanje molbe za posao jer tek krećete u srednju školu, želim vam pokazati kako izgleda jedna molba za posao. Sigurna sam da ćete o tome još učiti u srednjoj školi, no pokušajte zamisliti gdje želite raditi jednog dana i prema ovoj molbi, napišite svoju molbu za posao. Pokušajte!

**KAKO NAPISATI MOLBU ZA POSAO?**

**Na početku se piše adresa poslodavca, a zatim i vaša adresa**

Centar za odgoj i obrazovanje

Ivana pl. Zajca 26

40 000 Čakovec

                                                                                       Moje Ime i Prezime

                                                                                       Adresa

                                                                                       Telefon

                                                                                       E-mail

**Uvodni dio** – za koje se radno mjesto javljate i gdje je objavljen natječaj

Oslovljavanje – Poštovani, Poštovani g., Poštovana gđo…

Uvodna rečenica:

*Javljam se na natječaj za radno mjesto učitelja informatike objavljen na oglasnoj ploči Škole ili web stranicama škole.*

*Učenik sam osmog razreda Centra za odgoj i obrazovanje Čakovec i javljam se na oglas za radno mjesto...*

*U Vašem natječaju objavljenom na … tražite učitelja informatike. S obzirom da sam odlična učenica osmog razreda, javljam se …*

**Razrada** – navedite svoje kvalitete, što vas čini dobrim kandidatom za ovo radno mjesto

*Odličan sam učenik osmog razreda i želio bih na jedan dan biti učitelj jer….* *Smatram da bih bila dobar kandidat za ovo radno mjesto jer….* *Velika mi je želja okušati se u ovom poslu pošto ….* *Iako moje ocjene nisu najbolje, htio bih se okušati u ulozi učitelja jer ...*

**Završni dio** – unaprijed zahvalite na pažnji uz službeni pozdrav i potpis

Klasične rečenice su npr.:

*Bilo bi mi izuzetno drago da mi pružite priliku da se osobno predstavim.*

*U nadi za skorašnji razgovor, srdačno Vas pozdravljam i unaprijed Vam se zahvaljujem.*

*Nadam se da ćete moju molbu razmotriti i pružiti mi priliku da Vam se predstavim na razgovoru.*

Potom ide završni pozdrav *S poštovanjem,* i potpis tj. ime i prezime pošiljatelja (potpisujemo se rukom)

PRIMJER MOLBE:

Centar za odgoj i obrazovanje

Ivana pl. Zajca 26

40000 Čakovec

                                                                                                Ime Prezime

                                                                                                Adresa

                                                                                                Tel:

                                                                                                Email:

Poštovani,

            javljam se na natječaj objavljen na oglasnoj ploči Škole za radno mjesto učitelja informatike. Odlična sam učenica sedmog razreda i smatram da bih mogla biti dobra učiteljica na jedan dan. Nije mi problem govoriti pred razredom i volim održavati prezentacije pa smatram da sam dobar kandidat za navedeni posao.

            U nadi da ćete me pozvati na razgovor, srdačno Vas pozdravljam.

                                                                                                   S poštovanjem,

                                                                                                    Ime  Prezime